
	วันจันทร์ 25 ธันวาคม 2560

	เวลา 07:00 - 08:00 น.
	ออกเดินทางไปยังโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ  อำเภอแม่ฟ้าหลวง จังหวัดเชียงราย

	เวลา 08:00 - 10:00 น.
	ศึกษาดูงานศูนย์ผลิตและจำหน่ายงานมือ "ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย • ชมโรงงานทอผ้า เย็บผ้า • ชมโรงงานกระดาษสา • ชมโรงงานคั่วกาแฟดอยตุง • ชมโรงงานเซรามิก"

	เวลา 10:00 - 10:20 น.
	ออกเดินทางจากศูนย์ผลิตและจำหน่ายงานมือ ไปยังแปลงปลูกป่าเศรษฐกิจ นวุติ ไซต์ 1

	เวลา 10:20 - 11:20 น.
	ศึกษาดูงานแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย "บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 11:20 - 11:30 น.
	ออกเดินทางจากแปลงปลูกป่าเศรษฐกิจ นวุติ ไซต์ 1 ไปยังห้องพัฒนาสังคม

	เวลา 11:30 - 12:00 น.
	ศึกษาดูงานศูนย์ข้อมูลโครงการพัฒนาดอยตุงฯ การพัฒนาที่มีประสิทธิผลต้องเริ่มจาก "ข้อมูลจริง" และ"การพัฒนาต้องวัดผลได้" โดยการติดตามประเมินผลอย่างต่อเนื่อง"ณ หน้าห้องพัฒนาสังคม  สำนักงานประสานงานโครงการพัฒนาดอยตุงฯ"

	เวลา 12:00 - 13:00 น.
	รับประทานอาหารกลางวันตามอัธยาศััย "งานสีสันแห่งดอยตุง"

	เวลา 13:00 - 14:00 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 14:00 - 15:30 น.
	ฟังบรรยายสรุปเกี่ยวกับการพัฒนาตามตำราแม่ฟ้าหลวง และโครงการขยายผลของมูลนิธิแม่ฟ้าหลวงในพระบรมราชูปถัมภ์ ทั้งในประเทศและต่างประเทศ"ณ ห้องประชุมชั้น 2 หอแห่งแรงบันดาลใจ"

	เวลา 15:30 - 16:00 น.
	กิจกรรมสรุปบทเรียน ที่มาศึกษาดูงานในวันนี้"ณ ห้องประชุมขั้น 2 หอแห่งแรงบันดาลใจ"

	เวลา 16:00 - 17:00 น.
	ออกเดินทางจากโครงการพัฒนาดอยตุงฯ กลับที่พัก โดยสวัสดิภาพ


